**A tanári szakképzettség birtokában újabb szakos tanári oklevelet adó,**

**120 kredites földrajztanári mesterképzés**

**felvételi követelményei**

1. **Motivációs levél és szakmai önéletrajz –** 25 pont

**A következő dokumentumokat kérjük eljuttatni a Tanárképző Központ részére a felvi.hu-n keresztül:**

* **Szakmai életrajz és porfólió** – a jelölt eddigi szakmai pályafutásának bemutatása (szaktudományos ösztöndíjak, konferencia-részvételek, szaktudományi és pedagógiai szempontból szakmainak tekinthető tapasztalatai stb.), az oktatás-nevelés területén végzett előtanulmányainak, speciális képzettségeinek, tapasztalatainak összegzése; valamint a szak szempontjából releváns nyilvános aktivitásainak (előadás, blog, stb.) esetleges publikációinak listáját, esetleg szaktudományi, pedagógiai stb. tárgyú szövegeket, korábbi szak- vagy szemináriumi dolgozatot, online hozzáféréseket stb.
* **Motivációs levél,** ami röviden tartalmazza
	+ hogy miért szeretne mesterfokú oklevelet szerezni földrajztanár szakon;
	+ milyen elvi és gyakorlati elképzelései vannak a földrajztanári munkáról (összehasonlítva korábbi szakterületeivel).
1. **Szóbeli felvételi vizsga** – 50 pont

**A szóbeli felvételi vizsgák időpontjáról a Tanárképző Központ értesíti a felvételizőket e­mailben.**

**A szóbeli felvételi vizsga során szakmai beszélgetés történik az alábbi témakörökben:**

* **A kéregben zajló mozgásfolyamatok tanításának lehetőségei az általános iskolában;**
* **Az éghajlat-változás és következményei, valamint a téma tanítási lehetőségei a középiskolában;**
* **Az élelmezési válság földrajzi vonatkozásai és tanítási lehetőségei a középiskolában;**
* **A népességfogyás és a túlnépesedés ellentmondásai a világban, valamint a téma tanítási lehető-ségei a középiskolában;**
* **A menekültkérdés földrajzi nézőpontból és a téma tanítási lehetőségei a közoktatásban;**
* **Az energiagazdálkodás fő problémái és tanítási lehetőségei a középiskolában;**
* **Globális környezeti problémák földrajzi vonatkozásai, valamint a téma tanítási lehetőségei a közép-iskolában;**
* **A fenntarthatóság földrajzi vonatkozásai és a téma tanítási lehetőségei a középiskolában;**
* **A földtudományi, földrajzi szaktudományi ismeretszerzés, a háttérinformációk gyűjtésének forrásai;**
* **A középiskolai földrajztanítás szemléleti súlypontjai;**
* **A földrajztanár rendszeres és időszakos feladatai az iskolában és azon kívül;**
* **A földrajz tantárgy helye, szerepe, jelenlegi helyzete a közoktatási rendszerben.**

**Az alábbi könyvek információs anyagában való tájékozottság a sikeres felvételi vizsga előfeltétele:**

* ***Karátson D. (szerk., 2010):* Pannon enciklopédia. Magyarország földje. Kertek 2000, Budapest, 555 p.**
* ***Haggett, P.( 2006):* Geográfia. Globális szintézis. Typotex, Budapest, 840. p. II., V., VI. fejezetek**
* ***Makádi M.*** *(2015):* Tevékenykedtető módszerek a földrajztanításban. ELTE TTK FFI, Budapest, 183 p.
* ***Makádi M.*** *(szerk., 2013):* Tanulási-tanítási technikák a földrajztanításban. ELTE-Prompt, Budapest, 329 p.
* ***Makádi M.*** *(szerk., 2013):* Vizsgálati és bemutatási gyakorlatok a földrajztanításban. ELTE-Prompt, Budapest, 343 p.
* **Nemzeti alapanterv (2012) Földünk –** környezetünk műveltségi területe
* **Gimnáziumi, szakgimnáziumi és szakközépiskolai kerettantervek földrajz és természetismeret követelményrendszere**